"Sky Thunder“, noul sistem de arme dezvăluit de China pe măsură ce tensiunile cu Taiwan se intensifică.
China a dezvăluit noul sistem de arme "Sky Thunder“. Tianlei 500 alias Sky Thunder este un lansator de rachete ce distribuie cu precizie 500 de kilograme de muniție în rachete de tip "air-to surface“. Sistemul a fost prezentat la câteva zile de la vizita celui mai înalt oficial al SUA în Taiwan, din ultimele 4 decenii.
Un nou sistem de arme al Chinei a fost "dezvăluit“ de mass-media pe fondul amplificării tensiunilor cu Taiwan și SUA. Televiziunea chineză de stat a difuzat în weekend reportaje despre Tianlei 500 alias Sky Thunder, un lansator de rachete ce distribuie cu precizie 500 de kilograme de muniție în rachete de tip "air-to surface“. Tianlei poate transporta șase tipuri de muniție și poate ataca ținte diferite, a spus un inginer.Anunțul vine pe fondul creșterii tensiunilor cu SUA din cauza vizitei în Taiwan, care i-a făcut pe chinezi să uite de Hong Kong, Marea Chinei de Sud și chiar pandemia de coronavirus, scrie The Guardian.Președintele Taiwanului, Tsai Ing-wen, a subliniat în repetate rânduri importanța suveranității țării de la realegerea sa la începutul acestui an, iar într-un discurs ținut săptămâna trecută a salutat ajutorul americanilor și a anunțat o creștere a cheltuielilor pentru apărare cu scopul îmbunătățirii securității în cazul unui conflict armat cu Beijingul.Vrei să știi ce a umplut paharul chinezilor? Vizita celui mai înalt oficial al SUA în Taiwan, din ultimele 4 decenii, într-o delegație condusă de secretarul de cabinet Alex Azar, a înfuriat Bijingul, care a avertizat SUA să nu "se joace cu focul“. În plus, un acord de arme în valoare de 62 de miliarde de dolari, oficializat recent, prin care Taiwan s-a angajat să cumpere avioane de luptă americane Lockheed Martin, a contribuit la amploarea conflictului.